Ügyiratszám: /2011.

EGYÜTTMŰKÖDÉSI MEGÁLLAPODÁS

látvány-csapatsport támogatása céljából

|  |  |
| --- | --- |
| amelyet egyrészről  | ……………………………(gazdasági társaság) |
|  | székhely: **…………...**cégjegyzékszám:adószám: |
|  | képviselő: ……………………bankszámla szám: |
|  | a továbbiakban: Támogató |
|  |  |
| másrészről | név: ………………..(támogatás igénybevételére jogosult szervezet) |
|  | székhely: …………..nyilvántartási szám:……………….. |
|  | képviselő: ………………………… |
|  | bankszámla szám: ……………………. |
|  | a továbbiakban: Támogatott , együtt Felek |

kötöttek a mai napon, az alábbi feltételekkel:

1. **A megállapodás előzményei, célja:**

A társasági adóról és az osztalékadóról szóló 1996. évi LXXXI. törvény (a továbbiakban: TAO) rendelkezik a látvány-csapatsportok támogatásának adókedvezményéről, mely értelmében a Támogató a TAO-ban meghatározott mértékben csökkentheti társasági adóját. Az adókedvezmény a látvány-csapatsport támogatását biztosító támogatási igazolás alapján vehető igénybe. A látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet értelmében a támogatási igazolás kiállításának előzetes feltétele, hogy a támogatás igénybevételére jogosult szervezet a tervezett támogatással érintett sportfejlesztési programját annak tervezett megvalósítását megelőzően az ellenőrző szervezet részére jóváhagyás céljából benyújtsa.

Támogatott ezen kötelezettségének eleget tett és sportfejlesztési programját …………….nyilvántartási számon az ellenőrző szervezet jóváhagyta.

Mindezekre tekintettel a felek az alábbi Megállapodást kötik:

1. **A Megállapodás tárgya**

A megállapodás tárgya vissza nem térítendő támogatás biztosítása a Támogatott részére sportfejlesztési programjának végrehajtása érdekében.

1. **A támogatás összege**

A Támogató a TAO-ról szóló törvény értelmében …………….Ft, azaz ….. forint vissza nem térítendő támogatást nyújt Támogatott részére.

1. **A folyósítás időtartama**

Támogató a támogatást 2011. július 1 - 2012. június 30. közötti időtartamra biztosítja.

A támogatást a Támogató a támogatási igazolás kézhezvételétől számított 30 napon belül folyósítja.

A támogatást a Támogatást a Támogató két részletben folyósítja az alábbiak szerint:

* az első részlet 5 000 000 Ft 2011 októberében,
* a második részlet 1 000 000 Ft 2011 decemberében esedékes.
1. **A támogatás felhasználása**

A Támogatott a kapott támogatást ………………………..(látvány-csapatsport/korosztály/cél megnevezése stb.), a sportfejlesztési programjában rögzített célok elérése érdekében használhatja fel.

1. **Kapcsolattartás**

Támogató részéről:

név:

cím:

telefon:

email:

Támogatott részéről:

név:

cím:

telefon:

email:

1. **Egyéb rendelkezések:**

A támogatott kötelezi magát arra, hogy a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet 5. §-ának megfelelően, a jóváhagyást végző szervezethez kérelmet nyújt be a támogatási igazolás kiállítása iránt.

Amennyiben a támogatási igazolás kiállítására nem kerül sor, vagy a támogatási igazolást a Támogatóhoz nem nyújtják be, a Támogató a támogatás folyósítására nem köteles.

Amennyiben a Támogató a támogatási igazolást kézhez vette, de az összeget a 4. pontban meghatározott időben, de legalább a gazdasági év végéig nem folyósítja, köteles erről a támogatási igazolást kiállító szervezetet, továbbá a Nemzeti Sport Intézetet haladéktalanul értesíteni, és a támogatási igazolást visszaküldeni.

A Támogató tudomásul veszi, hogy a támogatás nyújtása nem jogosítja fel a sportszakmai program lebonyolításában való közreműködésre, a program megvalósítását nem kérheti számon semmilyen formában, tekintettel arra, hogy a Támogatott kizárólag a jogszabályban kijelölt ellenőrző szerv részére köteles rendszeres időközönként beszámolni.

A Támogató részére a Támogatott a támogatásért fejébe nem köteles semmiféle szolgáltatás (ideértve különösen a reklámszolgáltatásokat), vagy kedvezmény nyújtására.

A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári Törvénykönyv és a TAO rendelkezései az irányadók.

A felek a jelen, 3 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 3db eredeti, egymással teljes egészében megegyező példányban készült, amelyből 1 db a Támogatónál, 2 db a Támogatottnál marad.

Budapest, 2011. ……………...

Támogató Támogatott